ครม. พิจารณาอนุมัติแต่งตั้งข้าราชการพลเรือนสามัญ ให้ดำรงตำแหน่งประเภทบริหารระดับสูง
คณะรัฐมนตรี พิจารณาอนุมัติแต่งตั้งข้าราชการพลเรือนสามัญ ให้ดำรงตำแหน่งประเภทบริหารระดับสูงพันเอกหญิงทักษา สังขจันทร์ ผู้ช่วยโฆษกประจำสำนักนายกรัฐมนตรี เปิดเผยว่า การประชุมคณะรัฐมนตรี พลเอกประวิตร วงษ์สุวรรณ รองนายกรัฐมนตรี รักษาราชการแทนรัฐมนตรีว่าการกระทรวงแรงงาน นำเสนอคณะรัฐมนตรีพิจารณาอนุมัติแต่งตั้งข้าราชการพลเรือนสามัญ สังกัดกระทรวงแรงงานให้ดำรงตำแหน่งประเภทบริหารระดับสูงจำนวน 2 ราย ได้แก่ นายสุทธิ สุโกศล อธิบดีกรมพัฒนาฝีมือแรงงาน ดำรงตำแหน่งปลัดกระทรวงแรงงาน สำนักงานปลัดกระทรวง และนายสุชาติ พรชัยวิเศษกุล ผู้ตรวจราชการกระทรวง สำนักงานปลัดกระทรวง ดำรงตำแหน่งอธิบดีกรมพัฒนาฝีมือแรงงาน ทั้งนี้ ตั้งแต่วันที่ทรงพระกรุณาโปรดเกล้าฯโปรดกระหม่อมแต่งตั้งเป็นต้นไป เพื่อทดแทนตำแหน่งที่ว่างและตำแหน่งที่จะว่างและพลเอกประวิตร วงษ์สุวรรณ รองนายกรัฐมนตรีได้ให้ความเห็นชอบแล้วส่วนการดำรงตำแหน่งปลัดกระทรวงการอุดมศึกษาการอุดมศึกษา วิทยาศาสตร์ วิจัยและนวัตกรรม นายสมคิดจาตุศรีพิทักษ์ รองนายกรัฐมนตรี รักษาราชการแทนรัฐมนตรีกระทรวงการอุดมศึกษา วิทยาศาสตร์วิจัยและนวัตกรรม นำเสนอคณะรัฐมนตรีเพื่อรับทราบ การดำรงตำแหน่งปลัดกระทรวงการอุดมศึกษาฯของนายสรนิต ศิลธรรม ปลัดกระทรวงวิทยาศาสตร์และเทคโนโลยีเดิม ตามบทบัญญัติแห่งพระราชบัญญัติปรับปรุงกระทรวง ทบวง กรมฉบับที่ 19 พ.ศ. 2562 บัญญัติให้โอนบรรดากิจการทรัพย์สิน งบประมาณ สิทธิ หนี้ ภาระผูกพัน ข้าราชการ พนักงาน ราชการลูกจ้าง และอัตรากำลังของสำนักงานรัฐมนตรี/สำนักงานปลัดกระทรวง/ กรมวิทยาศาสตร์บริการ และละสำนักงานปรมาณูเพื่อสันติ กระทรวงวิทยาศาสตร์และเทคโนโลยี ไปเป็นของกระทรวงการอุดมศึกษา วิทยาศาสตร์ วิจัย และนวัตกรรม